UNIVERZITET U SARAJEVU - FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija iz književnosti "Književnost i kultura" broj: 01-38-1673/13 od 24. 04. 2013. godine, Prijedloga Vijeća doktorskog studija od 23. 4. 2025. godine, Prijedloga odluke Vijeća Univerziteta u Sarajevu - Filozofski fakultet broj: 03-09/212 od 14. 5. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija iz književnosti *Književnost i kultura* u studijskoj 2025/2026. godini broj: 01-7-40/25 od 28. 5. 2025. godine, Univerzitet u Sarajevu - Filozofski fakultet *objavljuje*

**KONKURS**

za upis studenata u TREĆI CIKLUS STUDIJA - DOKTORSKI STUDIJ IZ KNJIŽEVNOSTI *KNJIŽEVNOST I KULTURA* na Univerzitetu u Sarajevu - Filozofskom fakultetu u studijskoj 2025/2026. godini

**I**

Konkurs se raspisuje za upis studenata u treći ciklus studija - doktorski studij koji se organizuje iz književnosti, pod naslovom *Književnost i kultura.*

Studij se organizuje u trajanju od tri godine, a njegovim završetkom stiče se naučno zvanje DOKTOR/DOKTORICA KNJIŽEVNIH NAUKA/ZNANOSTI - KOMPARATIVNA KNJIŽEVNOST.

**II**

Za studijsku 2025/2026. godinu biće primljeno ukupno 10 kandidata.

**III**

Pravo pristupa doktorskom studiju i podnošenje prijave imaju slijedeći kandidati:

1. Kandidati koji su stekli diplomu drugog ciklusa studija i akademsku titulu magistra iz oblasti humanističkih nauka stečenu na Filozofskom fakultetu Univerziteta u Sarajevu.

Kandidati koji su završili studij humanstičkih nauka i stekli zvanje MA iz oblasti književnosti ili umjetnosti i to iz smjera koji je predviđen Nastavnim planom i programom ovog doktorskog studija.

2. Kandidati koji su stekli diplomu drugog ciklusa studija i akademsku titulu magistra iz oblasti humanističkih nauka na drugoj visokoškolskoj ustanovi u zemlji i inostranstvu.

3. Kandidati koji su stekli naučni stepen magistra nauka/znanosti (Mr.) iz oblasti humanističkih nauka po ranijem Zakonu o visokom obrazovanju, kojima se priznaje 60 ECTS bodova.

4. Kandidati strani državljani prijavljuju se na konkurs pod istim uslovima kao i državljani Bosne i Hercegovine uz uslov da dostave rješenje o priznavnaju inostranih visokoškolskih kvalifikacija.

5. Uslov za upis studija je minimalna prosječna ocjena osam (8) na dodiplomskom i diplomskom studiju.

**IV**

Uz prijavu na konkurs kandidati su obavezni dostaviti:

1. Diplomu o završenom prethodnom obrazovanju/Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu fotokopiju);
5. Uvjerenje o državljanstvu (original ili ovjerenu fotokopiju);
6. Biografiju i bibliografiju;
7. Uvjerenje o poznavanju stranog jezika (original ili ovjerenu fotokopiju)

**V**

Visina školarine iznosi 4.000,00 KM po godini studija.

**VI**

Nastava za studij će se organizovati za sve kandidate koji ostvare pravo na upis.

**VII**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerzitet u Sarajevu - Filozofski fakultet, ulica Franje Račkog br. 1, 71000 Sarajevo, sa naznakom „Prijava za upis na doktorski studijiz književnosti, *Književnost i kultura*“.

Obrazac prijave može se preuzeti sa WEB adrese Fakulteta www.ff.unsa.ba.